L'Ajuntament ha resolt el 80% de les incidències de via pública rebudes des de l'inici d'any
28/08/2020

# L'Ajuntament ha resolt el 80% de les incidències de via pública rebudes des de l'inici d'any

[![El Ayuntamiento ha resuelto el 80% de las incidencias de vía pública recibidas desde el inicio de año](/images/noticias/2020/08/6584/6584_lg.jpg)](/images/noticias/2020/08/6584/6584_lg.jpg)

28.08.2020

Des del mes de gener, l'empresa pública Gestió i Serveis de Paterna ha resolt un total de 155 incidències en via pública de les 196 rebudes

L'Ajuntament de Paterna, a través de l'empresa municipal Gestió i Serveis de Paterna, ha resolt un total de 155 incidències en via pública, la qual cosa suposa el 80% del total de 196 incidències rebudes des de l'inici de l'any.  
  
Tal com ha explicat la Tinenta d'Alcalde de Seguretat, Mobilitat i Transició Ecològica, Nuria Campos “les obres realitzades han tingut com a objectiu la millora de carrers en els diferents barris del municipi mitjançant l'adequació de calçades i voreres, la reparació d'escocells i vorades o el repintat de senyals viaris”.  
  
La Canyada és el barri on més actuacions s'han realitzat, amb 53 intervencions, de les quals el 34% han correspost a reparacions en l'asfalt, el 15% a adequació de voreres i la resta a reparacions d'escocells o repàs de pintura viària.  
  
Li segueix la zona centre del nucli urbà amb 27 actuacions, el barri de Santa Rita amb 15, Campament amb 11 i Alborgí amb 9 intervencions, la majoria relacionades amb el reasfaltat de carrers o reparació de sots per a facilitar la mobilitat rodada dels habitants de la zona.  
  
Els barris de Lloma Llarga, La Coma, Mes del Rosari, Terramelar, Cruz de Gràcia són els que han registrat les menors incidències amb un total de 10 en el que portem d'any.  
  
Quant als polígons industrials, destaca Font del Pitxer, on s'han realitzat 14 intervencions en la seua major part d'asfaltat, seguit del Parc Tecnològic i Tàctica.  
  
Finalment, la tenienta d'Alcalde, Nuria Campos, també ha volgut destacar que s'ha produït un augment del 10% en el nombre d'intervencions executades respecte a l'any anterior i ha explicat que “la major part de les incidències s'han rebut per part dels veïns i veïnes, bé a través de registre d'entrada a l'Ajuntament o a través de l'aplicació Paterna Connecta”.